جے پور

**جے پور**، بھارتی صوبے راجستھان دا راجگڑھ اتے سبھ توں وڈا شہر اے۔ اس شہر دا قیام 18 نومبر 1727 نوں مہاراجہ سوائی جےَ سنگھ دوجا، جو کہ امبیر دا حکمران سی، ولوں ہوئی جس پچھوں اس دا ناں پیا اے۔ اس دی اجوکی آبادی لگبھگ 31 لکھ اے۔ اسنوں گلابی شہر اتے بھارت دا پیرس وی کیہا جاندا اے۔ جے پور راجستھان دا سندر شہر ہون کارن سیر تفریح لئی وی جانیا جاندا اے۔ جے پور بھارت دے پرانے سبھیاچار دا گڑھ اے۔ اتھوں دے محلاں، قلعے اتے آرٹ گیلری وچ رکھیاں پرانے چیزاں توں اس ویلے دے راجیاں اتے عامَ لوکاں دی زندگی بارے سہج ہی اندازہ لگایا جا سکدا اے۔ 

جے پور ہندستان دے صوبے راجستھان دا اک شہر اے۔
## تریخ
جے پور شہر نوں 18 نومبر 1727 نوں مہاراجہ سوائی جےَ سنگھ دوجا نے وسایا۔ آمیر قلعہ 1688 توں 1743 تک راجا جےَ سنگھ دوجا دی حکومت ماتحت رہا۔ جےَ سنگھ دوجا نے وددھی ہوئی آبادی اتے پانی دی گھاٹ نوں دھیان وچ رکھدیا اپنی راجگڑھ داؤسا جہڑا کہ جے پور توں 51 کلو میٹر دور سی نوں بدلن دی سکیم بنائی۔ جےَ سنگھ جے پور دا نقشہ تیار کردیاں دست کاری اتے دستکاراں دیاں بہت ساریاں کتاباں تے وچار وٹاندرا کیتا۔ جے پور دی دست کاری واستُو شاستر اتے شلپ شاستر اتے مشتمل اے۔ جے پور شہر دی اساری دا کم 1727 ای نوں سرو ہویا۔ مکھ رستیاں، دفتراں اتے مکھ تھاواں دی اساری دا کم 4 سالاں وچ مکمل ہویا۔ شہر نوں چار بلاکاں وچ ونڈیا گیا۔ جنہاں وچ دو بلاک راج عمارتاں اتے تھاواں لئی شن اتے ستّ نوں لوکاں وسیوے لئی رکھیا گیا۔ اسدی سرکھیا دے پکھ توں وکھ وکھ ستّ دروازیاں نال کلیبندی کیتی گئی۔

## موسم

جے پور وچ ادھ خشک موسم ہندا اے۔ کوپین کلائمیٹ کلسیفکیشن دے اندازا مطابق جون اتے ستمبر وچ انومانت بارش 650 ملی میٹر (26 انچ) ماپی گئی اے۔ سارا سال تاپمان اکو جیہا اتے گرم ہی رہندا اے۔ اپریل اتے جولائی وچ گرم رت دوران دن دا تاپمان 30 °C (86 °F) دے لگبھگ اتے مانسون دوران بھاری اتے طوفانی بارش ہندی اے، پر ہڑ والے حالات اکو جاے نہیں ہندے۔ سرد رت دا موسم سوہنا، خوش نما اتے رمانچک جیہا ہندا اے۔ نومبر توں پھربری تک تاپمان 15–18 °C (59–64 °F) دے لگبھگ ہندا اے۔ ہوا وچ نمی بہت گھٹ اتے کدے کدے ٹھنڈیاں ترنگاں کرن تاپمان بہت جائدا ٹھنڈا ہو جاندا اے۔

## جے پور دیا دلّ کھچویا تھانواں

جے پور بھارت دا مکھ سیر سفر والی تھاں اے اتے گولڈن ٹرائیینگل دا حصہ اے۔ 2008 دے کونڈے ناسٹ ٹراولنگ ریڈرس چوئس سروے مطابق جے پور ایسیا دیا ستّ مکھ تھاواں وچ چنیا گیا۔ 2015 وچ ٹپ اڈوائجرس چوئس اوارڈ ولوں جے پور بھارت دیا سیر سپاٹے والیاں مکھ تھاواں وچ پہلے درجے وچ چنیا گیا۔
یاتریاں لئی ہوا محل ، پانی محل ، سٹی پیلیس، جے پور، آمیر قلعہ، جنتر منتر، قلعہ جیگڈھ، البرٹ ہال میوزیم، ناہرگڑھ قلعہ، گتاجی، گووند دیوَ جی مندر، گڑ گنیش مندر، شری کالی مندر، برلا مندر، سنگنیری گیٹ، اتے جے پور چڑیاں گھر۔ جنتر منتر اک ورلڈ ہیریٹیج سائٹ اے۔ ہوا محل وچ پنج منجلی پرامنڈ بنتر دے پہاڑ ہن۔ جسدی انچائی 15 میٹر (50 فٹ) اے۔ سیسوڈیا رانی باغ اتے کنک ورندوان جے پور دیا مکھ پارکاں ہن۔


File:Vishnu Narayan Temple Jaipur.JPG|لکشمی نرائن مندر
File:Jaipur 03-2016 02 Amber Fort.jpg|آمیر قلعہ
File:Amber Fort.jpg|آمیر قلعہ دا باغ
File:1985.04.15 31 Fort Amber India.jpg|آمیر قلعہ وچ گنیش پول
File:Индия47.jpg|جنتر منتر


## کھیل نال متعلق

جے پور وچ سوائی مان سنگھ کرکٹ سٹیڈئم اے ، جس وچ 23،185 درشک اکٹھے کھیڈ دا آنند مان سکدے ہن۔ اس سٹیڈئم وچ قومانتری میچ کھیڈے جاندے ہن۔ سوائی مان سنگھ انڈور سٹیڈئم، چوگان سٹیڈئم، ریلوے کرکٹ گراؤنڈ وی جے پور دے مکھ کھیڈ میدان ہن۔ انڈین پریمیئر لیگ وچ راجستھن روئل دی ٹیم اتے 2014 پرو کبڈی لیگ وچ جے پور پینک پینتھر جے پور دی اگوائی کردیاں ہن۔

## مکھ کھانے
جے پور دیا مکھ کھانیا وچ دال باتی چورما، مسی روٹی، گٹے دی سبزی، کر سنگری، باجرے دی روٹی ، مٹھے کھانیا وچ گھیور، پھینی، ماواں کچوری، گچک، چوگنی دے لڈو، مونگ تھال۔

## بولیاں
جے پور دی مکھ بولیراجستھانی بولی اے۔ اتھے مارواڑی، ہندی اتے انگریزی وی بولیاں جاندیاں ہن۔

## جاتاجات

## راستے
جے پور نیشنل ہائی وے نمبر 10 اتے وسیا ہویا اے اتے دلی اتے ممبئی نال جڑیا ہویا اے۔ نیشنل ہائیوے نمبر 12 جے پور نوں کوٹا نال جوڑدا اے اتے نیشنل ہائیوے نن۔ 11 بیکانیر نوں آگرہ شہر نال جوڑدا اے ۔ کوٹا اتے آگرہ لئی جے پور وچوں لگنا پیندا اے۔ آرئیسٹیسی بس دیاں سنوجواناں راجستھان، نویں دلی، اتر پردیش، ہریانہ، مدھیا پردیش، مہاراشٹرا، پنجاب اتے گجرات وچ وی ملدیاں ہن۔ جے پور سٹی ٹرانسپورٹ سروس لمیٹڈ ولوں سٹی بسّ سیوا مہئیہ کاروائی جاندی اے۔ ایہہ ٹرانسپورٹ 400 دے قریب بسا دی سیوا مہئیہ کرواؤندی اے۔ مکھ بسّ سروس سینٹر ویشالی نگر، ودیادھر نگر اتے سنگننر۔

## مورتاں

File:Jawahar Kala Kendra، Jaipur، Rajasthan.jpg|جواہر کلا مرکز
File:Jaipur 03-2016 13 Jorawar Singh Gate.jpg| جے پور دے مکھ داخلہ دروازیاں وچوں اک
File:Amber Fort interior.jpg|آمیر قلعہ دا اندرلا مورت
File:Bissau Palace.jpg|[وساؤ پیلیس ہوٹل، [جے پور|وساؤ پیلیس]]
File:Jaipur Night During Diwali.jpg|ناہرگڑھ قلعہ اندروں باہری مورت


## مورت

 

## ہور ویکھو
* پانی محل
* ہوا محل
* سٹی پیلیس، جے پور
* آمیر دا قلعہ

## ہور پڑو
* Bhatt، Kavi Shiromani؛ Shastry، Mathuranath (1948)۔ *Jaipur Vaibhawam* (History of Jaipur written in Sanskrit)۔ Re-published in 2002 by Kalanath Shastry، Manjunath Smriti Sansthan، Jaipur.
* Khangarot، R.S.، Nathawat، P.S. (1990) *Jaigarh- The Invincible Fort of Amer*۔ RBSA Publishers، Jaipur.
* Sachdev، Vibhuti؛ Tillotson، Giles Henry Rupert (2002)۔ *[http://books.google.com/books؟id=7F_MJcTjDOQC Building Jaipur: The Making of an Indian City]۔* Reaktion Books، London. ISBN 1-86189-137-7.
* Sarkar، Jadunath (1984)۔ *[http://books.google.com/books؟id=O0oPIo9TXKcC A History of Jaipur]*۔ Orient Longman Limited، New Delhi. ISBN 81-250-0333-9.
* Volwahsen، Andreas (2001)۔ *Cosmic Architecture in India: The Astronomical Monuments of Maharaja Jai Singh II،* Prestel Mapin، Munich۔
* 
## حوالے

 
## باہری کڑیاں

* Jaipur website

گٹھ:ہندستان
گٹھ:راجستھان دے شہر
گٹھ:بھارت دے شہر
گٹھ:ایشیا دے آباد تھاں
گٹھ:بھارت دے آباد تھاں